Diari Oficial de la Generalitat Valenciana


Sumari del DOGV 8321, del 20-06-2018 (2018/5838)

RESOLUCIÓ de 6 de juny de 2018, de la Presidència de la Generalitat, per la qual s'aprova la classificació en classe segona del lloc de vicesecretaria de l'Ajuntament de Xàtiva.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/5838


Data del document
:   06-06-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ de 6 de juny de 2018, de la Presidència de la Generalitat, per la qual s'aprova la classificació en classe segona del lloc de vicesecretaria de l'Ajuntament de Xàtiva. [2018/5838]  
El lloc de treball de col·laboració denominat vicesecretaria de l'Ajuntament de Xàtiva es troba actualment classificat en classe tercera, i la seua provisió està reservada a personal funcionari amb habilitació de caràcter nacional que pertanga a la subescala de secretaria intervenció.  
  
Segons certificat de la Secretaria, de 27 de novembre de 2017, el Ple de l'Ajuntament, en sessió celebrada el dia 28 d'octubre de 2017, va acordar modificar la plantilla de personal i classificar el lloc de vicesecretaria en classe segona, per a ser proveït per personal funcionari d'Administració local de la subescala de secretaria, categoria d'entrada.  
  
L'Alcaldia de Xàtiva, mitjançant escrit de data 30 de gener de 2018 va sol·licitar a la Presidència de la Generalitat que procedisca a dictar resolució per la qual es reclassifique el lloc de vicesecretaria de l'Ajuntament de Xàtiva, reservat a funcionaris d'Administració local amb habilitació nacional, passant de la seua actual configuració com a categoria tercera, a proveir per funcionaris de la subescala de secretaria, categoria d'entrada.  
En l'actualitat, el lloc de vicesecretaria està ocupat en propietat pel seu titular, Eduardo Balaguer Pallás, que, segons escrit de data 31 de gener de 2018, va manifestar la seua conformitat amb aquesta modificació, i també que l'Ajuntament de Xàtiva inste a la Direcció General d'Administració Local de la Generalitat a iniciar la reclassificació del lloc, classificat actualment en classe tercera, a proveir per funcionaris de la subescala de secretaria intervenció, en classe segona, a proveir per funcionaris de la subescala secretaria, categoria d'entrada.  
Sotmés l'acord a informació pública segons s'acredita en l'expedient, mitjançant anunci en el Butlletí Oficial de la Província de València número 212, de 6 de novembre de 2017, no s'hi han produït al·legacions, segons certificació de la secretaria de data 21 de desembre de 2017, i s'ha realitzat la publicació definitiva de l'esmentat acord plenari en el Butlletí Oficial de la Província de València número 248, de 29 de desembre de 2017.  
L'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, disposa que, de conformitat amb l'article 169 de la Llei 8/2010, de 23 de juny, de la Generalitat, de règim local de la Comunitat Valenciana, i mitjançant la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i respecte als drets legalment establits, els llocs de col·laboració reservats a personal funcionari amb habilitació de caràcter estatal de la subescala i categoria que corresponga per a l'exercici de funcions de col·laboració amb els llocs de secretaria, intervenció o tresoreria. I afig, en l'article 6.2, que la classificació d'aquests llocs de col·laboració correspon, en tot cas, a la conselleria competent en matèria d'administració local, que la realitzarà a proposta de l'entitat local interessada, a la qual haurà d'adjuntar-se certificació de la secretaria, acreditativa de la modificació de la plantilla i/o relació de llocs de treball, i també de la seua publicació definitiva en el Butlletí Oficial de la Província, tràmits que s'han complit en aquest expedient.  
  
Vistos els antecedents indicats, i en virtut del que es disposa en els articles 164.1, 166 i 170 de la Llei 8/2010, de 23 de juny, de la Generalitat, de règim local de la Comunitat Valenciana, i també en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual delega determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
  
  
Primer  
Modificar la classificació del lloc de vicesecretaria de l'Ajuntament de Xàtiva, en classe segona, que queda reservat a personal funcionari d'administració local amb habilitació de caràcter nacional de la subescala de secretaria, categoria d'entrada.  
  
Segon  
La modificació de la classificació del lloc de treball de vicesecretaria no afectarà la destinació de qui estiguera exercint-lo amb caràcter definitiu, és a dir, d'Eduardo Balaguer Pallás.  
  
Contra aquesta resolució, que posa fi a la via administrativa, de conformitat amb l'establit en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà al de la seua publicació en el Diari Oficial de la Generalitat Valenciana, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar cap recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 6 de juny de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.